Flammende villmark

Flammende villmark (originaltittel: Drums Along the Mohawk) er en amerikansk western- og dramafilm fra 1939 regissert av John Ford. Hovedrollene spilles av  Henry Fonda og Claudette Colbert. Filmen er basert på romanen «Drums Along the Mohawk» fra 1936, skrevet av Walter D. Edmonds.

Handling 
I USA i kolonitiden gifter Lana Borst, den eldste datteren til en velstående familie, seg med Gilbert Martin. Sammen forlater de familiens luksuriøse hjem, for å flytte til Gilberts lille gård i Deerfield, Mohawk-dalen i New York. Men i juli 1776, bryter den den amerikanske revolusjonen løs. Området består for det meste av etniske tyske nybyggere som har grunnlagt en lokal milits i påvente av en nært forestående konflikt - og Gilbert slutter seg til denne gruppen. Men en dag blir de advart om at en gruppe fra Senecaene, ledet av en lojalist ved navn Caldwell, befinner seg i dalen. Nybyggerne forlater derfor gårdene sine, og søker tilflukt ved det nærliggende Fort Schuyler. Lana, som er gravid, opplever en abort under den hektiske turen til festningen. Gården deres blir ødelagt av de angriperne indianerne.

Uten noe hjem lenger, og vinteren nærmer seg, aksepterer ekteparet å arbeide på gården til en velstående enke: fru McKlennar. Men senere får de beskjed om at en stor styrke av britiske soldater og indianere nærmer seg dalen deres. Militsen reiser vestover for å avskjære angriperne, men de blir tatt i bakhold. Selv om fienden til slutt blir beseiret ved Oriskany, blir mer enn halvparten av militsen drept. Gilbert kommer hjem, såret og forvirret, men kommer seg sakte. Lana er igjen gravid, og føder en sønn. Senere setter britene og deres indianer-allierte i gang et stort angrep for å ta kontroll over dalen. Nybyggerne søker igjen tilflukt ved festningen. Mrs. McKlennar blir dødelig såret, og ammunisjon er mangelvare. Gilbert kommer seg gjennom fiendens linjer, for å sikre hjelp fra nærliggende Fort Dayton. 

Forsterkningene kommer frem akkurat i tide til å slå tilbake angriperne, som var i ferd med å overvelde festningen. Militsen tar på opp jakten på dem, og beseirer de fleste britiske soldatene. Resten av britene sprer seg og flykter fra området. Mohawk-dalen blir dermed reddet. Kort tid senere ankommer et regiment til festningen for å kunngjøre at den amerikanske borgerkrigen nå er avsluttet. Charles Cornwallis hadde overgitt seg, og styrkene sine, til George Washington - og de gjenværende innbyggerne i Deerfield kan endelig se frem til å slå seg til ro i det nå uavhengige USA.

I rollene
(utvalg)
 Henry Fonda: Gilbert Martin
 Claudette Colbert: Lana Borst Martin
 Edna May Oliver: Mrs. McKlennar
 Eddie Collins: Christian Reall
 John Carradine: Caldwell
 Dorris Bowdon: Mary Reall
 Jessie Ralph: Mrs. Weaver
 Francis Ford: Joe Boleo
 Arthur Shields: pastor Rosenkrantz
 Roger Imhof: General Herkimer
 Ward Bond: Adam Hartman
 Arthur Aylesworth: George Weaver
 John Big Tree: Blue Back
 Robert Lowery: John Weaver
 Kay Linaker: Mrs. Demooth
 Russell Simpson: Dr. Petry

Referanser

Eksterne lenker
 

Dramafilmer fra USA
Westernfilmer fra USA
Filmer fra 1939
Engelskspråklige filmer